stanford-oval/wikipedia huggingface dataset:
פורום השואה העולמי
ימי זיכרון לשואה בבריסל

ב-25 בינואר 2011 בפרלמנט האירופי בבריסל, בערב יום הזיכרון הבינלאומי לשואה נערכה ישיבת זיכרון שהוקדשה לזכר השואה ותוזמנה לציון 66 שנה לשחרור מחנה הריכוז אושוויץ-בירקנאו על ידי הצבא הסובייטי. בין המארגנים העיקריים של האירוע היו הקונגרס היהודי-אירופי, המרכז הקהילתי היהודי-אירופי, הקואליציה האירופית למען ישראל, כמו גם את הפרלמנט האירופי ומשרד ההסברה והתפוצות של ישראל. נשיא הקונגרס היהודי האירופי משה קנטור, נשיא הפרלמנט האירופי ירזי בוזק, שר ההסברה והתפוצות של ישראל יולי אדלשטיין, הרב הראשי לתל אביב ישראל מאיר לאו נאמו לקהל שבא להנציח את קורבנות השואה. קתרין אשטון, הנציגה הבכירה של האיחוד האירופי לענייני חוץ וביטחון הייתה אורחת הכבוד באירוע זה.
יום הזיכרון לשואה הבא נערך ב-24 בינואר 2012 בבניין הפרלמנט האירופי בבריסל, תחת חסותו של נשיא הפרלמנט האירופי. אירוע זה תוזמן לרגל 70 שנה מאז ועידת ואנזה הידועה לשמצה ו-50 שנה לסיום משפטו של אדולף אייכמן. בין אורחי האירוע היו נשיא הפרלמנט האירופי מרטין שולץ, שר התפוצות יולי אדלשטיין, כמו גם גורמים ושגרירים אירופיים רבים אחרים.
אירועי יום הזיכרון הבינלאומי לשואה נערכו גם בפרלמנט האירופי בשנת 2013 וב-2014. בשנת 2013, מאפיין חשוב באירוע היה חסותו האישית של נשיא הפרלמנט האירופי מרטין שולץ, שהכריז על יום הזיכרון הבינלאומי לשואה כאירוע שנתי רשמי לפרלמנט האירופי החל משנת 2013.
הערות שוליים

↑  Declaration of the First World Forum “Let My People Live!”, Krakow, January 27, 2005 (אורכב 20.11.2008 בארכיון Wayback Machine)
↑  New York Times, 27.01.2005
↑  BBC News, 26.09.2006
↑  Declaration of the Second “Let My People Live!” World Forum, Kiev, September 27, 2006 (אורכב 06.01.2009 בארכיון Wayback Machine)
↑  EU parliament president commemorates Holocaust, The Parliament.com, 28.01.2010
↑  Anti-Semitism in Poland shows need for Holocaust education, Haaretz, 28.01.2010
↑  Krakow Hosts the Third “Let My People Live!” International Forum, 27.01.2010 (אורכב 26.02.2012 בארכיון Wayback Machine)
↑  Survivors mark liberation of Auschwitz, Sydney Morning Herald, 28.01.2010
↑  Sarkozy: Auschwitz, symbol of evil, not forgotten, AFP, 27.01.2010
↑  Iran has same plan as Hitler, says Auschwitz survivor, The Times, 28.01.2010
↑  70 years later: Universal lessons for our time (אורכב 27.02.2015 בארכיון Wayback Machine)
↑  Anti-Semitism exposes legal gaps in Europe. BBC News, January 28, 2015
↑  European parliaments’ speakers sign declaration against anti-Semitism. JTA, January 27, 2015
↑  איתמר אייכנר, נענו להזמנת הנשיא: 30 מנהיגים יגיעו לפורום "שואה ואנטישמיות", באתר ynet, 20 בנובמבר 2019
↑  עשרות מנהיגים מרחבי העולם אישרו את השתתפותם בפורום השואה העולמי החמישי שיתקיים בירושלים
↑  Leaders from the United States, Russia, France, the United Kingdom, and Germany to Address the Fifth World Holocaust Forum at Yad Vashem, World Holocaust Forum Foundation, ‏2020-01-15 (באנגלית)
↑  Honour for rescuers of Jews as International Holocaust Remembrance Day 2013 marked – but concern at anti-Semitism in Europe. The Sofia Globe, January 26, 2013
↑  Holocaust Remembrance Day Marked At European Parliament in Brussels / World Holocaust Forum, January 26, 2012 (אורכב 13.08.2018 בארכיון Wayback Machine)
↑  Holocaust Remembrance Day: remembering what should never be forgotten
המנהיגים שהגיעו לפורום החמישי בסיום הטקס המרכזי ביד ושם, 23 בינואר 2020
פנסאים

| פנסאים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
על־סדרה:: Scopelomorpha
סדרה:: פנסאים
משפחות
 Myctophidae  Neoscopelidae
שם מדעי
 Myctophiformes ‏רגן, 1911

פנסאים (שם מדעי: Myctophiformes) היא סדרה של מקריני סנפיר החיים בעומק האוקיינוס. בסדרה זו שתי משפחות אבל רוב המינים נמצאים במשפחת האורנוניים (Myctophidae) המונה מעל 30 סוגים לעומת המשפחה אורנונים כהי סנטר (Neoscopelidae) בה רק שלושה סוגים.
דגים אלה הם קטנים ודקים ובעלי ראש מגודל הכולל עיניים גדולות המוארות על ידי הארה ביולוגית בקדמתם. פיהם נמצא היישר מתחת לעיניים והוא גם גדול מאוד. סנפיר הגב והשת מגודלים ועוזרים לדגים לנוע במהירות.
דגים אלה חיים בעומק הים ועולים לעיתים נדירות. עם זאת הם מתקבצים בלהקות בעלי החיים הגדולים ביותר, ומספרם בקבוצה מגיע ל-550-660, מעל 50% מכמות דגי האוקיינוס. הם ניזונים בעיקר מקריל ונפוצים גם באוקיינוס הדרומי.
מיון

סדרה פנסאים (Myctophiformes)
משפחה אוֹרְנוּנִיִּים (Myctophidae)
משפחה אורנונים כהי סנטר (Neoscopelidae)
פראנץ אנטון הופמייסטר

| --- | --- |

 לידה:  12 במאי 1754 Rottenburg am Neckar, הרפובליקה הפדרלית של גרמניה 
 פטירה:  9 בפברואר 1812 (בגיל 57) וינה, האימפריה האוסטרית 
 מוקד פעילות:  לייפציג, וינה, לינץ 
 סוגה:  אופרה 
 שפה מועדפת:  גרמנית 
 
פרנץ אנטון הופמייסטר (בגרמנית: Franz Anton Hoffmeister;‏ 12 במאי 1754 – 9 בפברואר 1812) היה מלחין גרמני ומוציא לאור של יצירות מוזיקליות.
ביוגרפיה

הופמייסטר נולד ברוטנבורג על נהר הנקר. בגיל 14 יצא לווינה ללמוד משפטים, אך לאחר סיום לימודיו בחר במוזיקה כקריירה ובשנות ה-80' של המאה ה-18 היה לאחד המלחינים הפופולריים ביותר בעיר, עם רשימת יצירות גדולה ומגוונת לשמו. כיום, לעומת זאת, מוכר הופמייסטר כמעט אך ורק כמו"ל של יצירות מוזיקליות. בשנת 1785 ייסד את אחד מבתי ההוצאה לאור הראשונים למוזיקה בווינה, שני רק לארטאריה ושות', שהופיע בתחום המול"ות רק חמש שנים קודם לכן. הופמייסטר פרסם את יצירותיו הוא ואלו של רבים מחשובי המלחינים בתקופתו, בהם היידן, מוצרט, בטהובן, קלמנטי, אלברכטסברגר ואחרים. המלחינים המפורסמים גם נמנו עם ידידיו האישיים של הופמייסטר: מוצרט הקדיש לו את רביעיית המיתרים שלו ברה מז'ור (ק. 499) ובטהובן פנה אליו במכתב כ"אח אהוב ויקר".
פעילותו של הופמייסטר בשדה ההוצאה לאור הגיעה לשיאה בשנת 1791, אך משם ואילך פינתה את המקום להלחנה. רוב האופרות שלו חוברו והוצגו על הבימה בראשית שנות ה-90' של המאה ה-18, ועובדה זו, יחד עם העדר בולט של חוש עסקי, הובילו לירידה מוחשית שלו כמוציא לאור.
בשנת 1799 יצאו הופמייסטר והחלילן פרנץ תורנר לסיור קונצרטים, שתוכנן להביאם למרחקים, עד לונדון, אך לא נמשך מעבר ללייפציג, שם התיידד הופמייסטר עם נגן העוגב אמברוזיוס קיהנל. נראה שהשניים גמרו אומר לייסד הוצאה לאור בשותפות, שכן "תוך שנה" הקימו את "לשכת המוזיקה" (Bureau de Musique), שתעבור עם הזמן לידי הוצאת פיטרס ידועת השם, שעודנה פעילה גם כיום. בין פרסומיהם הייתה המהדורה הראשונה של יצירות המקלדת של יוהאן סבסטיאן באך ב-14 כרכים, בשנת 1802. עד 1805 המשיך הופמייסטר לנהל הן את בית ההוצאה הווינאי והן את זה החדש יותר בלייפציג, אבל במרץ 1805 העביר את הבעלות על "לשכת המוזיקה" לידי קיהנל. גם עניינו בעסק הווינאי דעך, ובשנת 1806 מכר את העסק אחרי 20 שנות קיומו, לבית הדפוס Chemische Druckerey וזאת כנראה כדי לפנות את זמנו להלחנה.
כמלחין נהנה הופמייסטר מיחס של כבוד והוקרה מצד בני זמנו, כפי שאפשר ללמוד ממה שפורסם אודותיו בשנת מותו ב"לקסיקון החדש לאמנות הצליל" של גרבר:
אם תעיפו מבט ביצירותיו הרבות והמגוונות, יהיה עליכם להתפעל מן החריצות והכישרון של מלחין זה... הוא זכה ביושר במוניטין ראויים ורחבי-תפוצה באמצעות התוכן המקורי של יצירותיו, שנוסף להיותן עתירות מבע רגשי, הן מצטיינות גם בשימוש מעניין ונאות בכלים ובנגישות לביצוע. על תכונה אחרונה זו עלינו להכיר תודה לידע שלו בכלי הנגינה, הבולט כל כך, עד שאפשר לחשוב, כי האיש היה וירטואוז בכל הכלים שלהם כתב.
במכלול יצירתו רחב היריעה של הופמייסטר בולטות היצירות לחליל, לא רק קונצ'רטי אלא גם יצירות קאמריות, שהחליל תופס בהן את התפקיד הראשי. רבות מן היצירות הללו חוברו כנראה מתוך מחשבה על המספר הגדל והולך של נגנים חובבים בעיר וינה, שהחליל היה אחד מכלי הנגינה החביבים עליהם ביותר. יש לציין דואטים לשני חלילים, טרצטים ורביעיות לחלילים. יצירה חביבה וידועה היא הטרצט ברה מז'ור לשלושה חלילים הנקראת: "התרנגולת, הקוקיה והחמור" אשר במהלכה נשמעים "קולותיהם" של 3 בעלי חיים אלה. מלבד מוזיקה לחליל, חיבר הופמייסטר לפחות שמונה אופרות, מעל 50 סימפוניות, מספר רב של קונצ'רטי (לפחות 25 מהם לחליל, וכן קונצ'רטו לוויולה שמרבים לבצעו), כמות גדולה של מוזיקה קאמרית לכלי מיתר, מוזיקה לפסנתר וכמה קובצי שירים.
לקריאה נוספת

Clive, Peter, Mozart and His Circle: A Biographical Dictionary (New Haven: Yale University Press, 1993), pp. 160-161
Lawford-Hinrichsen, Irene, Music Publishing and Patronage: C. F. Peters: 1800 to the Holocaust (Kenyon: Edition Press, 2000), pp. 3-7
קלייב, פיטר, "מוצרט ובני חוגו: מילון ביוגרפי" (ניו הייבן: הוצאת אוניברסיטת ייל, 1993), עמ' 160-61)
לאופורד-הינריכסן, אירן, "הוצאה ומימון מוזיקה: ק. פ. פיטרס: 1800 עד השואה" (קניון: אדישן פרס, 2000, עמ' 3-7)
פרנץ קוניג

| --- | --- |

 לידה:  3 באוגוסט 1905 Rabenstein an der Pielach, אוסטריה 
 פטירה:  13 במרץ 2004 (בגיל 98) וינה, אוסטריה 
 מדינה:  אוסטריה 
 מקום קבורה:  קתדרלת סטפנוס הקדוש 
 השכלה:  האוניברסיטה האפיפיורית הגרגוריאנית  המכון האפיפיורי למקרא  Stiftsgymnasium Melk 
 מעסיק:  אוניברסיטת זלצבורג, אוניברסיטת וינה 
 תפקיד:  חשמן (15 בדצמבר 1958)  בישוף טיטולרי (3 ביולי 1952)  בישוף דיוקסי (21 בפברואר 1959–8 במאי 1969)  Archbishop of Vienna (10 במאי 1956–16 בספטמבר 1985) 
 השקפה דתית:  הכנסייה הקתולית 
 פרסים והוקרה:  Romano Guardini award (1986)  פרס ויקטור פראנקל (2002)  פרס הנס מרטין שלאייר (1993)  הצלב הגדול של מסדר הצלב הכפול הלבן (21 בנובמבר 2000)  הצלב הגדול במסדר ההצטיינות של הונגריה  דוקטור לשם כבוד מאוניברסיטת זלצבורג  דוקטור לשם כבוד מאוניברסיטת וינה  דוקטור לשם כבוד של האוניברסיטה היגלונית של קרקוב  דוקטור לשם כבוד מאוניברסיטת זאגרב  הצלב הגדול של מסדר ההערכה של הרפובליקה של פולין  פרס ברונו קרייסקי  אביר הצלב הגדול של מסדר הקבר הקדוש  פרס קונקורדיה 
 
פרנץ קוניג (בגרמנית: Franz König‏; 3 באוגוסט 1905 – 13 במרץ 2004), היה ארכיבישוף של הכנסייה הקתולית בווינה וחשמן החל משנת 1958.
ביוגרפיה

פרנץ קוניג נולד בכפר באוסטריה תחתית הבכור מ-9 ילדי המשפחה. הוא למד בבית ספר קתולי במלק והמשיך לאוניברסיטה האפיפיורית הגרגוריאנית ברומא בה קיבל דוקטורט בפילוסופיה בשנת 1930 ובתאולוגיה בשנת 1936.
במהלך מלחמת העולם השנייה הוא היה מלמד בבית ספר נוצרי בקרמס אן דר דונאו. בשנים 1945–1948 הוא היה חבר סגל של אוניברסיטת וינה ובהמשך במוסד להשכלה נוצרית בזלצבורג עד לשנת 1952.
ביולי 1952 קוניג מונה לבישוף טיטולרי בסנקט פלטן. בשנת 1956 הוא מונה לארכיבישוף של וינה. בשנת 1958 הוא מונה לחשמן על ידי אפיפיור יוחנן העשרים ושלושה. זה היה צעד לא צפוי כי באותה תקופה ממשלת אוסטריה לא הייתה מוכנה להמשך קונקורדט שנחתם על ידי אנגלברט דולפוס. פעילות נמרצת של קוניג איפשרה חתימה הסכם חדש בין הצדדים בשנת 1961.
קוניג היה שותף ל-3 ישיבות קונקלווה בשנים 1963 ו-1978 (פעמיים).
קוניג פעל רבות להמשך פעילות של הכנסייה בארצות הגוש הסובייטי. פעילותו איפשרה לסיים מעצר של ארון מרטון בשנת 1967 לאחר 11 שנים. הוא ביקר מספר פעמים את יוזף מינדסנטי ששהה בשגרירות ארצות הברית בבודפשט החל משנת 1956. בסופו של דבר בשנת 1971 מינדסנטי קיבל אפשרות לעזוב את השגרירות ועבר לווינה. קוניג היה דמות מרכזית בבחירת של יוחנן פאולוס השני לתפקיד.
למרות תמיכתו בבחירת יוחנן פאולוס השני יחסיו עם האפיפיור היו מתוחים ובשנת 1985 קוניג התפטר מתפקיד ארכיבישוף של וינה. המלצתו ליורש לא התקבלה.
בשנת 1990 קוניג היה בין מקימי האקדמיה האירופית למדעים ואומנויות ובשנת 1996 נבחר לחבר אקדמיה זו.
בשנת 1998 אלויזיה סטפינאץ, חברו של קוניג עוד מתקופת הלימודים ברומא מונה לאפיפיור.
קוניג נפטר במהלך שינה ב-13 במרץ 2004. הוא נטמן בקתדרלת סטפנוס הקדוש בווינה.
על פעילותו לקוניג הוענקו עיטורים של אוסטריה, פולין, הונגריה וסלובקיה. בשנת 2002 הוענק לו פרס ברונו קרייסקי.
פיגוע הירי בקופנהגן (2022)

| --- | --- |
 תאריך:  3 ביולי 2022 
 מקום:  קופנהגן, דנמרק
 קואורדינטות:  55°37′49″N 12°34′40″E﻿ / ﻿55.630277777778°N 12.577777777778°E﻿ / 55.630277777778; 12.577777777778
 סוג:  ירי המוני 
 נשק:  Sauer 200 STR 
 הרוגים:  3
 פצועים:  3
 מספר מפגעים:  1 
  (למפת קופנהגן מוגדלת) פיגוע הירי בקופנהגן(למפת קופנהגן רגילה) פיגוע הירי בקופנהגן
 
פיגוע הירי בקופנהגן התבצע ב־3 ביולי 2022, במרכז הקניות Field's (אנ') שבקופנהגן, דנמרק. שלושה אנשים נרצחו ושלושה נפצעו בפיגוע.
פרטי הפיגוע

הפיגוע התרחש במרכז הקניות Field's שבקופנהגן, דנמרק. 3 אנשים נהרגו בפיגוע ושלושה נפצעו.
הכבישים בסביבת מוקד הירי נחסמו, חשוד בן 22 ממוצא דני נעצר על-ידי משטרת קופנהגן.
זהו ירי המוני הראשון בקופנהגן מאז פיגועי הירי בקופנהגן (2015).
הערות שוליים

↑  Several killed in Copenhagen shopping mall shooting באתר BBC, ‏ 3 ביולי 2022 (באנגלית)
↑  Flere personer ramt af skud i Field's: Politiet til stede באתר Politiken, ‏ 3 ביולי 2022 (בדנית)
פראנצ'סקו דאנדולו

שלט האצולה של פראנצ'סקו דאנדולו.
מטבע דוקט מתקופת פראנצ'סקו דאנדולו. במטבע מתואר דאנדולו כורע על ברכו לפני מרקוס הקדוש.
פראנצ'סקו דאנדולו (באיטלקית: Francesco Dandolo;‏ נפטר בשנת 1339) היה הדוכס ה-52 של ונציה. דאנדולו כיהן כדוג'ה משנת 1329 ועד פטירתו.
בתקופתו החלו נסיונותיה של לה סרניסימה להשתלט על שטחים ברחבי איטליה.
רקע משפחתי

משפחת דאנדולו הייתה משפחת אצולה ונציאנית עשירה ורבת השפעה. פראנצ'סקו דאנדולו הוא אחד מארבעה דוג'ים שמקורם במשפחה זו (יחד עם אנריקו דאנדולו, ג'ובאני דאנדולו ואנדראה דאנדולו). כמו כן שתים מנשות המשפחה היו נשואות לדוג'ים: ג'ובאנה דאנדולו הייתה רעייתו של פאסקואל מאליפיירו, וזיליה דאנדולו הייתה נשואה ללורנצו פריולי.
קורות חיים

דאנדולו היה אחד הדיפלומים הוונציאנים המוצלחים ביותר. הוא כיהן כשגריר ונציה אצל האפיפיור קלמנס החמישי ואצל האפיפיור יוחנן ה-22 באביניון ופעל לבטל את הנידוי שהוטל על העיר ונציה. במסגרת פעולתו זה זכה לכינוי "קאנה" (כלב) לאחר שהציג עצמו בפני האפיפיור שהוא לובש שרשרת לצווארו בניסיון לשכנע את האפיפיור להסיר את הנידוי.
דאנדולו היה נשוי לאייזאבטה קונטאריני ולזוג היו שלושה ילדים.
קורות חיים > כהונתו כדוג'ה

במהלך כהונתו כדוג'ה אירעו מספר רב של חיכוכים בין הוונציאנים לבין הטורקים במאבק על השליטה בסחר במזרח הים התיכון. כמו כן, ונציה נלחמה בעיר ורונה ובמאסטינו דלה סקאלה השני שעמד בראשה. ונציה לא הגיבה לכל פרובוקציה של ורונה אולם כאשר ורונה החלה להקשות על הסחר בנהרות צפון איטליה, תקפה אותה ונציה. בתקופה זו התפתחה הברית בין ערי צפון איטליה: פירנצה, פרוג'ה, סיינה ובולוניה בניסיונן להאבק בשליטה הוונציאנית במסחר בצפון איטליה.
על מנת להתמודד עם איומים אלה, ובניגוד למקובל באותה עת (לשכור צבא של שכירי חרב), גייסה ונציה גיוס חובה של אזרחיה בין הגילאים 20 - 60. הצבא שנאסף, בן 40,000 הלוחמים, יצא לתקוף את ורונה. למרות אבדותיו הכבדות הצליח הצבא הוונציאני להביס את מאסטינו, ובמרץ 1337, בעקבות משא ומתן ממושך, נחתם הסכם שלום בין הצדדים - ורונה קיבלה את השטחים שנכבשו על ידי הצבא הוונציאני, וונציה קיבלה מחדש את זכויות הסחר החופשי שלה בשטחים אלה.
מאסטינו, אשר סבר שההסכם פוגע בו, פנה אל קיסר האימפריה הרומית הקדושה לודוויג הרביעי אולם זה תמך בדאנדולו. ב-24 בינואר 1339 נחתם הסכם השלום בבזיליקת סן מרקו.
דאנדולו נפטר ביום כל הקדושים בשנת 1339 ונקבר בבזיליקת סנטה מריה גלוריוזה דיי פרארי.
פטרי קופונן

| --- | --- |

קופונן בשנת 2018
 לידה:  13 באפריל 1988 (בן 36) הלסינקי, פינלנד
 עמדה:  רכז, קלע
 גובה:  1.94 מטרים
 מספר:  8
 דראפט:  בחירה מספר 30, 2007 פילדלפיה 76'
 קבוצות כשחקן
 2004–2008 2008–2012 2012–2016 2016–2018 2018–:  אספון הונקה וירטוס בולוניה חימקי מוסקבה ברצלונה באיירן מינכן
 הישגים כשחקן
 זכייה באליפות היורוקאפ (2015) חמישיית העונה של היורוקאפ (2015) זכייה באליפות היורוצ'לנג' (2009) זכייה באליפות הליגה הגרמנית (2019) זכייה בגביע הספרדי (2018) 2 זכיות באליפות הליגה הפינית (2007, 2008)
פטרי יוהאנס קופונן (בפינית: Petteri Johannes Koponen; נולד ב-13 באפריל 1988) הוא כדורסלן פיני, המשחק בקבוצת באיירן מינכן, בעמדות הרכז והקלע.
קריירה מקצועית

קופונן החל את קריירת המשחק שלו בשנת 2004 בקבוצת "אספון הונקה" מליגת העל הפינית, במדיה שיחק במשך 4 שנים. בעונות 2006/2007 ו-2007/2008 רשם ממוצעים של 15.2 נקודות ו-3.9 אסיסטים למשחק, והוביל את קבוצתו לשתי זכיות רצופות באליפות הליגה הפינית.
בקיץ 2007 השתתף קופונן במשחק נייקי הופ סאמיט, כשחקן "נבחרת העולם". בדראפט ה-NBA‏ 2007 נבחר בבחירה ה-30 על ידי פילדלפיה 76', וזכויות הדראפט עליו הועברו מיד בטרייד לפורטלנד טרייל בלייזרס. כבחירת סיבוב ראשון היה זכאי לחוזה מובטח ב-NBA, אך בחר להמשיך לשחק בפינלנד עבור הונקה.
באוגוסט 2008 חתם על חוזה בקבוצת וירטוס בולוניה האיטלקית. בעונתו הראשונה בקבוצה זכתה בולוניה באליפות היורוצ'לנג' – טורניר הכדורסל השלישי בחשיבותו באירופה – והעפילה למשחק גמר הגביע האיטלקי. בשלוש עונותיו הבאות בבולוניה הצטיין עם 12.7 נקודות למשחק, אך קבוצתו לא הגיעה להישגים בולטים.
לקראת עונת 2012/2013 הצטרף לחימקי מוסקבה, אשר השתתפה אז בליגת העל הרוסית וביורוליג. בעונת 2014/2015 זכה עם חימקי באליפות היורוקאפ, לאחר שגברה על גראן קנריה בסדרת הגמר בתוצאה 2–0. בשני המשחקים בלט קופונן, לצדו של טייריס רייס, עם ממוצעים של 15.5 נקודות ו-3.5 אסיסטים למשחק. בסיום אותה עונה נבחר יחד עם רייס לחמישיית העונה של היורוקאפ.
באוגוסט 2016, לאחר 4 עונות עם חימקי, חתם על חוזה בקבוצת ברצלונה, אותה אימן יורגוס ברצוקאס. כחודש לאחר מכן, ב-18 בספטמבר, נפצע קופונן בראשו בתאונת דרכים בברצלונה, כנוסע במונית. על אף החששות הראשוניים מפגיעת ראש קשה, חזר קופונן לשחק כבר ב-28 באוקטובר, במשחק קבוצתו מול ברוזה במברג. בשתי עונותיו עם ברצלונה ביורוליג שימש לרוב כשחקן ספסל, וקלע 9.0 נקודות בממוצע למשחק. בעונת 2017/2018 זכה עם הקבוצה בגביע הספרדי, לאחר שגברה במשחק הגמר על ריאל מדריד, בתוצאה 92–90.
לקראת עונת 2018/2019 חתם על חוזה בבאיירן מינכן, אשר משתתפת בליגת העל הגרמנית וביורוליג. באותה עונה זכתה הקבוצה באליפות הגרמנית, לאחר שגברה על אלבה ברלין בסדרת הגמר, בתוצאה 3–0.
נבחרת פינלנד

מאז שנת 2007 משחק קופונן עבור נבחרת פינלנד בכדורסל. ביורובאסקט 2011 וביורובאסקט 2013 סיים לנבחרתו לסיים במקום התשיעי – הישגיה הטובים ביותר בטורניר מאז יורובאסקט 1967 – עם ממוצעים של 13.3 נקודות ו-3.9 אסיסטים למשחק. בשנים הבאות השתתף עם פינלנד גם בגביע העולם בכדורסל 2014, ביורובאסקט 2015 וביורובאסקט 2017.
סטטיסטיקות הקריירה ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | חימקי מוסקבה | 21 | 5 | 16.2 | 0.465 | 0.429 | 0.957 | 1.0 | 2.1 | 0.1 | 0.1 | 6.5 |
| 2015/2016 | חימקי מוסקבה | 24 | 7 | 19.5 | 0.426 | 0.381 | 0.879 | 1.6 | 2.3 | 0.5 | 0.0 | 8.5 |
| 2016/2017 | ברצלונה | 27 | 3 | 22.6 | 0.429 | 0.462 | 0.915 | 1.7 | 1.9 | 0.7 | 0.0 | 10.1 |
| 2017/2018 | ברצלונה | 29 | 9 | 20.2 | 0.491 | 0.511 | 0.938 | 1.6 | 1.5 | 0.5 | 0.0 | 7.9 |
| 2018/2019 | באיירן מינכן | 30 | 3 | 18.3 | 0.516 | 0.468 | 0.923 | 1.6 | 1.9 | 0.3 | 0.0 | 9.0 |
| קריירה |  | 131 | 27 | 19.5 | 0.465 | 0.455 | 0.917 | 1.5 | 1.9 | 0.4 | 0.0 | 7.6 |
הערות שוליים

↑  סיכום משחק נייקי הופ סאמיט 2007, באתר USA Basketball
↑  רשימת הנבחרים בדראפט 2008, באתר basketball-reference.com
↑  קופונן חותם על חוזה בבולוניה, באתר ESPN,‏ 22 באוגוסט 2008
↑  קופונן חותם על חוזה בחימקי מוסקבה, באתר היורוליג, 31 במאי 2012
↑  הסטטיסטיקות של קופונן בעונת 2014/2015, באתר היורוקאפ
↑  ההכרזה על חמישיות עונת 2014/2015 ביורוקאפ, באתר הרשמי, 16 באפריל 2015
↑  קופונן חותם על חוזה בברצלונה, באתר היורוליג, 16 באוגוסט 2016
↑  פטרי קופונן נפגע בראשו בתאונת דרכים, מאושפז בבית חולים בברצלונה, באתר וואלה, 19 בספטמבר 2016
↑  קופונן: "מזל שנשארתי בחיים", באתר היורוליג, 12 בדצמבר 2017
↑  סיכום המשחק בין ברצלונה לבמברג, באתר היורוליג, 28 באוקטובר 2016
↑  קופונן חותם על חוזה בבאיירן מינכן, באתר היורוליג, 24 ביולי 2018
↑  הפרופיל של קופונן, באתר פיב"א
↑  פטרי קופונן ביורובאסקט 2011, באתר פיב"א
↑  פטרי קופונן ביורובאסקט 2013, באתר פיב"א
פנסון שטייניץ

| פנסון שטייניץ> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: ברקנאים
תת־סדרה:: Trachichthyoidei
משפחה:: פנסיים
סוג:: Photoblepharon
מין:: פנסון שטייניץ
שם מדעי
 Photoblepharon steinitzi ‏Abe, 1973

פנסון שטייניץ או פָּנָסִי שְׁטַיְנִיץ (שם מדעי: Photoblepharon steinitzi) הוא מין של דג ימי ממשפחת הפנסיים, החי במימי מערב האוקיינוס ההודי.
דג זה תואר למדע ב-1973 בידי החוקרים היפנים Tokiharu Abe ו-Yata Haneda, אשר בתחילה הגדירו אותו כתת-מין של פנסון פלפברטום (Photoblepharon palpebratum), אך בהמשך התברר שהוא הכיל תכונות ייחודיות שגרמו להפרידו. שם הסוג מגיע מיוונית ופירושו: "ריסים מוארים". שם המין נקרא להוקרת החוקר היינץ שטייניץ, שגם היה נתן את השם הנרדף Photoblepharon palpebratus.
תיאור

הפנסון מצוי בטבע במימי האוקיינוס ההודי המערבי לרבות בים סוף ומצוי בעומק של 20 עד 500 מטרים באזורים הסובטרופיים והטרופיים בין האיים של מזרח אפריקה לחופי ראוניון וקומורו, מזרחה עד המלדיביים ומצפין עד לסומליה, עומאן, מצרים וישראל, סביב מפרץ אילת. זהו דג הנפוץ בקבוצות קטנות והוא פעיל בלילה, כשביום הוא שוכן בשוניות עמוקות.
הדג בעל גוף פחוס באורך של עד 11 ס"מ והוא שחור, בעל קשקשים קצרים וראש גדול עם פה הפונה מעלה ובעל עיניים גדולות המיטיבות לראות בחשיכה. מתחת העיניים ישנו שק מוארך המפיק ביולומינסנציה בעזרת חיידקים החיים לאורכם והוא מסוגל לכסות את הפנס לרצונו.
מטרת ה"פנס" המוגדל שלו הוא לעזור קלוט טרף קטן המואר בלילה וכן הוא יכול להשתמש באור כדי להטעות טורפים המופתעים מפרץ האורות ומפספסים את מיקומו המדויק.
הערות שוליים

↑  פנסון שטייניץ באתר הרשימה האדומה של IUCN
↑  מתוך "לקסיקון החי והצומח של ארץ ישראל - החי במים, כרך 3"
פסטיבל רוונה

פסטיבל רוונה הוא פסטיבל קיץ של אופרה ומוזיקה קלאסית (כמו גם מחול וג'אז, מוזיקה אתנית, דרמה, קולנוע, וכן כנסים ותערוכות) המתקיים בעיר רוונה, איטליה ובסביבותיה מדי שנה בחודשי יולי ואוגוסט.
את הפסטיבל ייסדה בשנת 1990 מריה כריסטינה מוטי, אשת המנצח ריקרדו מוטי, המופיע שם בקביעות.
בעונת פסטיבל טיפוסית מתוכננים כשני תריסרי אירועים, והפקות האופרה כוללות אופרות מן הפחות ידועות של וינצ'נצו בליני וגאטנו דוניצטי לצד יצירות פופולריות יותר והופעות אורח של להקות חשובות, כגון האופרה של וינה ותיאטרון מריאינסקי.
רבות מן ההופעות מתקיימות בתיאטרו קומונאלה אליגיירי מן המאה ה-19, אחרות בבזיליקה סנט'אפולינארה, בבזיליקה סן ויטאלה ובפאלאצו מאורו דה אנדרה.
מראי מקום

Lynn, Karyl Charna, Italian Opera Houses and Festivals, Lanham, Maryland: Scarecrow Press, Inc., 2005. ISBN 0-8108-5359-0
פלפל פדרון

| פלפל פדרון |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סולנאים
משפחה:: סולניים
סוג:: פלפלת
מין:: פלפלת צ'ילי
תת־מין:: פדרון
שם מדעי
 Capsicum annuum
פלפל פדרון הוא זן מתורבת של פלפלת צ'ילי ממין Capsicum annuum שפותח וגדל באזור העיר פדרון בחבל הארץ גליסיה בצפון ספרד. הפלפלים בגודל קטן-בינוני (כחמישה ס"מ באורכם), וצבעם נע בין ירוק, כתום ואדום, תלוי בזן הספציפי ובתנאי ההבשלה. צורת הפרי מאורכת וחרוטית, עם כתף ישרה וקימוט קל בבשר הפרי.
יחודם של הפלפלים הוא מידת החריפות המשתנה שלהם - רובם בעלי חריפות מתונה למדי, ומיעוטם חריפים למדי (במידת חריפות המשתווה לזו של חלפניו). במקום גידולו קיימות מספר תאוריות הקושרות בין תנאי השמש וההשקיה של הצמח כדרך לנבא את מידת חריפותו, אך דרך ניבוי זו לא הוכחה.
פרישטאק

| --- | --- |
סמל פרישטאק

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  סטז'יז'וב
 אוכלוסייה:  ‏
  ‑ בכפר:  1,102 (31 במרץ 2021)
 קואורדינטות:  49°50′00″N 21°37′00″E﻿ / ﻿49.83333°N 21.61667°E﻿ / 49.83333; 21.61667 
 אזור זמן:  UTC+1
 http://www.frysztak.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפרישטאק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפרישטאק(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהפרישטאק(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהפרישטאק  he tabBackground:;tabBorder:#aaa;defaultTab:0;
פרישטאק (בפולנית: Frysztak; ביידיש: פרישטיק או פריסטיק) הוא כפר במחוז סטז'יז'וב שבפרובינציית פודקרפצקיה בפולין, בו התקיימה עד השואה קהילה יהודית גדולה.
תולדות היישוב

היישוב נזכר לראשונה בשנת 1259, עת היו בבעלותו זכויות עיר. בשנת 1474 נהרס היישוב בידי ההונגרים. בשנת 1932 ניטלו מהיישוב זכויותיו העירוניות.
יהודי פרישטאק

קהילה יהודית מאורגנת מתועדת בכפר מאמצע המאה ה-17. בשנת 1898 נערכו ביהודי היישוב פרעות בידי איכרי הסביבה. בכפר פעל רבי מנחם מנדל מרימנוב.
בין מלחמות העולם חיו בכפר כ-1,300 יהודים, כשלושה רבעים מתושביו, והתקיימה בו פעילות ציוניות, לרבות קיבוץ הכשרה.
ב-8 בספטמבר 1939 נכבש היישוב בידי הגרמנים, ואלו החלו בביצוע מעשי התעללות ושוד בקרב יהודיו. בראש השנה שלאחר הכיבוש רצחו הגרמנים מתפללים בבית הכנסת המקומי, ושרפו את תשמישי הקודש במקום. יודנרט שמונה בהמשך ביישוב נצטווה לספק לגרמנים עובדי כפייה יהודים בני 15 עד 60, ובינואר 1940 נצטוו יהודי היישוב לענוד סרט זרוע והוטלו עליהם מגבלות תנועה.
ביולי 1941 הוקם בכפר מחנה עבודה, אליו הובאו כ-2,000 יהודים מאזור ורשה. במחנה זה נרצחו מעת לעת עובדים, ופשו בו מגפות, ובנובמבר 1941 הוא חוסל. באותו חודש רוכזו כ-1,600 יהודי היישוב והפליטים היהודים שהגיעו אליו בגטו שהוקם בו.
ב-3 ביולי 1942 נערכה בגטו שביישוב סלקציה, בה כ-850 נשים, קשישים וילדים יהודים הופרדו, ונרצחו ביער ליד היישוב הסמוך וז'יצה. קבוצת צעירים שולחה לפלאשוב. ב-12 ביולי 1942 נרצחו כ-260 יהודים נוספים מהיישוב וסביבתו ליד הכפר קריוביצה.
בין ה-16 ל-18 באוגוסט 1942 הועברו אחרוני יושבי גטו פרישטאק ליאסלו, ומשם שולחו כעבור ימים ספורים למחנה ההשמדה בלז'ץ.